CELEX: 32017R1419
Language: bg
Date: 2017-08-04 00:00:00
Title: Регламент (ЕС) 2017/1419 на Съвета от 4 август 2017 година за изменение на Регламент (ЕС) 2016/44 за ограничителни мерки с оглед на положението в Либия

5.8.2017   
            
            
               BG
            
            
               Официален вестник на Европейския съюз
            
            
               L 204/1
            
         РЕГЛАМЕНТ (ЕС) 2017/1419 НА СЪВЕТА
   от 4 август 2017 година
   за изменение на Регламент (ЕС) 2016/44 за ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение (ОВППС) 2017/1427 на Съвета от 4 август 2017 г. за изменение на Решение (ОВППС) 2015/1333 относно ограничителни мерки с оглед на положението в Либия (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че
   
               (1)
            
            
               С Регламент (ЕС) 2016/44 на Съвета (2) се привеждат в действие мерките, предвидени в Решение (ОВППС) 2015/1333 на Съвета (3).
            
         
               (2)
            
            
               На 29 юни 2017 г. Съветът за сигурност на Организацията на обединените нации (ССООН) прие Резолюция 2362 (2017), с която приложното поле на мерките се разширява и обхваща плавателни съдове, които товарят на борда, превозват или разтоварват нефт, включително суров нефт и рафинирани нефтопродукти, които незаконно се изнасят или има опит да бъдат изнесени от Либия, и допълнително се конкретизират критериите за включване в списъка.
            
         
               (3)
            
            
               На 4 август 2017 г. Съветът прие Решение (ОВППС) 2017/1427 за изменение на Решение (ОВППС) 2015/1333.
            
         
               (4)
            
            
               За изпълнението на тези мерки е необходим нормативен акт на равнището на Съюза, по-специално с цел да се осигури еднаквото им прилагане от страна на икономическите оператори във всички държави членки.
            
         
               (5)
            
            
               Поради това Регламент (ЕС) 2016/44 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) 2016/44 се изменя, както следва:
   
               1)
            
            
               В член 6 параграф 1 се заменя със следното:
               „1.   Приложение II включва физическите и юридическите лица, образуванията и органите, посочени от ССООН или от Комитета по санкциите в съответствие с точка 22 от Резолюция 1970 (2011) на ССООН, точка 19, 22 или 23 от Резолюция 1973 (2011) на ССООН, точка 4 от Резолюция 2174 (2014) на ССООН, точка 11 от Резолюция 2213 (2015) на ССООН или точка 11 от Резолюция 2362 (2017) на ССООН.“
            
         
               2)
            
            
               Член 15 се изменя, както следва:
               
                           а)
                        
                        
                           параграф 1 се заменя със следното:
                           „1.   Забранява се товаренето на борда, превозът или разтоварването на нефт, включително суров нефт и рафинирани нефтопродукти, от Либия на посочени плавателни съдове под знамето на държава членка, освен ако компетентният орган на същата държава членка не е дал разрешение за това след консултации със звеното за контакт на правителството на Либия.“;
                        
                     
                           б)
                        
                        
                           параграф 6 се заменя със следното:
                           „6.   Забраняват се финансовите операции, включително продажбата, използването като кредит и сключването на застраховка във връзка с превоза, по отношение на нефт, включително суров нефт и рафинирани нефтопродукти, на борда на посочени плавателни съдове, ако така е определено от Комитета по санкциите. Тази забрана не се прилага към приемането на пристанищни такси в случаите, посочени в параграф 3.“
                        
                     
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 август 2017 година.
      
         
            За Съвета
         
         
            Председател
         
         M. MAASIKAS
      
   
   
      (1)  Вж. страница 99 от настоящия брой на Официален вестник.
   
      (2)  Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (ОВ L 12, 19.1.2016 г., стр. 1).
   
      (3)  Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на решение 2011/137/ОВППС (ОВ L 206, 1.8.2015 г.. стр. 34).